สเปนตั้ง “กรรมาธิการด้านเพศสัมพันธ์” กระตุ้น ปชช.มีเพศสัมพันธ์ - FINNOMENA
สเปนแต่งตั้ง “กรรมาธิการด้านเพศสัมพันธ์” คนแรกของประเทศ ซึ่งมีหน้าที่ส่งเสริมให้คู่รักมีอะไรกันมากขึ้น ในความหวังกระตุ้นอัตราการเกิดที่ลดต่ำลงเรื่อยๆ ของประเทศ ซึ่งปัจจุบันติดอันดับต้นๆ ของเหล่าชาติที่มีอัตาการเกิดต่ำที่สุดในประเทศพัฒนาแล้ว
27 ก.ย. 2560

สเปนแต่งตั้ง นาง เอเดลมีรา บาร์เรรา เป็น “กรรมาธิการด้านเพศสัมพันธ์” คนแรกของประเทศ ซึ่งมีหน้าที่ส่งเสริมให้คู่รักมีอะไรกันมากขึ้น ในความหวังกระตุ้นอัตราการเกิดที่ลดต่ำลงเรื่อยๆ ของประเทศ
ปัจจุบันสเปนติดอันดับต้นๆ ของเหล่าชาติที่มีอัตาการเกิดต่ำที่สุดในประเทศพัฒนาแล้ว จากอัตราการเกิดต่ำกว่าการตายเป็นครั้งแรกในประวัติศาสตร์เมื่อปีก่อน อีกทั้งผู้หญิงสเปนมักมีลูกตอนอายุมากแล้ว โดยเฉลี่ยแล้วจะมีบุตรคนแรกตอนอายุ 32 ปี ถือว่าสูงสุดในยุโรป
ผู้เชี่ยวชาญระบุว่า ชั่วโมงทำงานที่ยาวนาน วัฒนธรรมรับประทานอาหารตอนดึก และเข้านอนหลังเที่ยงคืน คือส่วนหนึ่งในต้นตอที่ทำให้ผู้คนในประเทศแห่งนี้มีเพศสัมพันธ์กันค่อนข้างน้อย
นับตั้งแต่ปี 2008 เป็นต้นมาก อัตราการเกิดในสเปน ดำดิ่งลงมาแล้วกว่า 18% ขณะที่จำนวนคู่รักที่ไม่มีลูกก็เพิ่มขึ้นถึง 3 เท่า จาก 1.5 ล้านคู่ในปี 1977 เป็น 4.4 ล้านคู่ในปี 2015
สถาบันนโยบายครอบครับกล่าวโทษผลกระทบทางเศรษฐกิจ สำหรับต้นตอที่ผู้หญิงตัดสินใจมีลูกตอนอายุมาก ขณะที่กระทรวงศึกษาธิการของสเปนมองว่าอัตราการเกิดที่ลดลงถูกซ้ำเติมจากความไร้สมดุลทางเศรษฐกิจ ซึ่งก่อผลกระทบที่สำคัญในรัฐสวัสดิการ
ที่มา : http://www.manager.co.th/around/ViewNews.aspx?NewsID=9600000020967
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: